বিহারে কত আসনে লড়বে ইন্ডিয়া জোট? সিদ্ধান্ত হবে আজ

ওয়েব ডেস্ক : বিহার বিধানসভা নির্বাচনের (Bihar Assembly Election 2025) আগে আসন বণ্টন ও প্রার্থী তালিকা চূড়ান্ত করতে সোমবার বৈঠকে বসছে ইন্ডিয়া জোটের (INDIA Allaince) শীর্ষ নেতৃত্ব। জানা যাচ্ছে, বৈঠকে উপস্থিত থাকবেন আরজেডি নেতা লালুপ্রসাদ যাদব, তেজস্বী যাদব, কংগ্রেস সভাপতি মল্লিকার্জুন খাড়গে ও রাহুল গান্ধী। সূত্রের খবর, কয়েক দিনের মধ্যেই ইন্ডিয়া জোটের প্রার্থী তালিকা আনুষ্ঠানিকভাবে ঘোষণা করা হবে।

জানা গেছে, পাঁচটি আসন নিয়ে আরজেডি (RJD) ও কংগ্রেসের (Congress) মধ্যে এখনও মতবিরোধ রয়ে গিয়েছে। জানা যাচ্ছে, কাহলগাও, রানিগঞ্জ, বাইসি, বাহাদুরগঞ্জ ও সাহারসা কেন্দ্র নিয়ে দুই দলের টানাপোড়েন চলছে।

এখনও পর্যন্ত পাওয়া খবর অনুযায়ী, ইন্ডিয়া জোটের সম্ভাব্য আসন আর জে ডি ১৩০-১৪০ টি আসন,কংগ্রেস ৫০-৫৫টি আসন,বাম দলগুলো ২০-২৫ টি আসন,বিকাশশীল ইনসান পার্টি ৪-৫টি আসন,ঝাড়খন্ড মুক্তি মোর্চা ৮-১২ টি আসন ও ছোট আঞ্চলিক দলগুলো ২-৩ টি আসন পেতে পারে বলে খবর। অপর দিকে শাসক জোট ইতিমধ্যেই তাদের আসন ভাগাভাগি চুড়ান্ত করে ফেলেছে।

আরও খবর : বিহারে আসনরফা সারল NDA! কত আসনে লড়বে BJP-JDU?

বিহারে বিজেপির ইনচার্জ রবিবার বিকেলে এক্স হ্যান্ডেলে পোস্ট করে জানান, আসন্ন বিহার নির্বাচন নিয়ে আসনরফা সেরে ফেলেছে এনডিএ (NDA) শরিকরা। বিজেপি (BJP) ও জেডিউ (JDU) ১০১টি করে আসনে লড়বে। বাকি ২৯টি আসন পাবে কেন্দ্রীয় মন্ত্রী চিরাগ পাসওয়ানের এলজেপি (LJP)। এর পাশাপাশি ৬টি আসনে লড়বে কেন্দ্রীয় মন্ত্রী জিতনরাম মাঝির রাষ্ট্রীয় লোক মোর্চা (RLM)। হিন্দুস্থান আওয়াম মোর্চাও(HAM) লড়বে ৬টি আসনে।

উল্লেখ্য, বিহারে (Bihar) মোট রয়েছে ২৪৩টি বিধানসভা সিট। চলতি বছর দু’দফায় বিধানসভা নির্বাচন হতে চলেছে। প্রথম দফায় ভোট হবে আগামী ৬ নভেম্বর। দ্বিতীয় দফায় ভোট হবে ১১ নভেম্বর। ফল ঘোষণা হবে ১৪ নভেম্বর। অন্যদিকে, ২০২০ সালে বিজেপি লড়েছিল ৭৪টি আসনে। জেডিইউ লড়েছিল ৪৩টি আসনে। তবে এবার সমানসংখ্যক আসনে লড়তে চলেছে বিজেপি ও জেডিইউ। বাকি অন্যদিকে আসন বণ্টন ও প্রার্থী তালিকা চূড়ান্ত করতে সোমবার বৈঠকে বসছে ইন্ডিয়া জোটের শীর্ষ নেতৃত্ব।