মন্ত্রী হচ্ছেন মহম্মদ আজহারউদ্দিন! সম্মতি দিল কংগ্রেস

ওয়েব ডেস্ক : মন্ত্রী হতে চলেছেন প্রাক্তন ক্রিকেটার মহম্মদ আজহারউদ্দিন (Mohammad Azharuddin)। তাঁকে তেলেঙ্গানার (Telangana) ক্যাবিনেটে অন্তর্ভুক্ত করার জন্য ইতিমধ্যে কংগ্রেসের হাইকম্যান্ডের তরফে সম্মতি দেওয়া হয়েছে বলে সূত্রের খবর। সূত্রের খবর, জুবিলি হিলসের উপনির্বাচনকে মাথায় রেখে এই সিদ্ধান্ত নিয়েছে কংগ্রেস।

দু’মাস আগে বিধান পরিষদে মনোনয়ন করা হয়েছিল আজহার (Mohammad Azharuddin) ও অধ্যাপক এম কোদানদারাম-কে। অবশ্য এর আগে কোদানদারামের মনোনয়ন বাতিল করেছিল সুপ্রিম কোর্ট। তার পরে তেলেঙ্গানার বিধান পরিষদে তাঁকে ও আজহারকে মনোনয়ন দেওয়া হয়। অবশ্য কংগ্রেসের (Congress) টিকিটে আগেই লোকসভার সাংসদ হয়েছেন ভারতের প্রাক্তন ক্রিকেটার।

আরও খবর : চিকিৎসায় সাড়া দিচ্ছেন শ্রেয়স? হাসপাতাল থেকে এল বিরাট আপডেট

সূত্রের খবর, তার পর এবার আজহারকে ক্যাবিনেটে জায়গা দেওয়ার বিষয়ে কংগ্রেসের কেন্দ্রীয় কমিটি গ্রিন সিগন্যাল দিয়েছে। তবে এখনও এ নিয়ে রাজ্যপালে সম্মতি মেলনি। জানা যাচ্ছে, সব ঠিক থাকলে শুক্রবার, ৩১ অক্টোবর তেলেঙ্গানার মন্ত্রী হিসাবে শপথ নিতে পারেন তিনি।

রাজনৈতিক মহলের মতে, তেলেঙ্গানার (Telangana) ক্যাবিনেটে একজন মুসলিম মুখের দরকার ছিল কংগ্রেসের। অন্যদিকে এখন গ্রেটার হায়দরাবাদের কোনও প্রতিনিধি নেই কংগ্রেসের (Congress)। ফলে সেই অভাব প্রাক্তন ক্রিকেটার পূরণ করতে পারেন। প্রসঙ্গত, সামনেই জুবিলি হিলসের উপনির্বাচন রয়েছে। সেখানে তাঁর মুখকে হাতিয়ার করেই ভোট টানার চেষ্টা করতে পারে কংগ্রেস। বিজেপির তরফে অভিযোগ করা হয়েছে, তোষণের রাজনীতি করছে কংগ্রেস। সেই কারণেই উপনির্বাচনের আগেই মন্ত্রী করা হয়েছে মহম্মদ আজহারউদ্দিনকে (Mohammad Azharuddin)।