প্রিয়াঙ্কার তথ্যে কেঁপে গেল বিজেপি! লোকসভায় কী হল? দেখুন ভিডিও

ওয়েব ডেস্ক: সোমবার সংসদে ‘বন্দেমাতরম’ (Vande Mataram) নিয়ে ১০ ঘন্টার আলোচনায় কেন্দ্র সরকার এবং বিজেপিকে (BJP) একের পর এক ইস্যুতে তুলোধনা করলেন কংগ্রেসের (Congress) সাংসদ প্রিয়াঙ্কা গান্ধী (Priyanka Gandhi)। এদিন তিনি সাফ জানান যে, জাতীয় সঙ্গীত নিয়ে প্রশ্ন তোলা মানেই দেশের স্বাধীনতা সংগ্রামীদের অপমান এবং সংবিধান নিয়ে প্রশ্ন তোলা।

প্রধানমন্ত্রী নরেন্দ্র মোদির (Narendra Modi) নেহেরু প্রসঙ্গে বক্তব্যের জবাবে প্রিয়াঙ্কা বলেন, “নেহরু ১২ বছর জেলবন্দি ছিলেন, এই ১২ বছর নরেন্দ্র মোদিও প্রধানমন্ত্রী হিসেবে দায়িত্ব সামলাচ্ছেন। আপনারা আমার সমালোচনা করতে পারেন, কিন্তু তিনি যদি ইসরো তৈরি না করতেন, তাহলে মঙ্গলযান তৈরি হত না। তিনি যদি এইমস না তৈরি করতেন, তাহলে বর্তমান সরকার অতিমারির কীভাবে যুদ্ধ করতেন?”

আরও পড়ুন: বন্দেমাতরমের সঙ্গে বিশ্বাসঘাতকতা! পার্লামেন্টে নেহরুকে নিশানা মোদির

এখানেই শেষ নয়, দেশের প্রথম প্রধানমন্ত্রীর বিরুদ্ধে ‘বন্দেমাতরম’ গানকে অপমান করার যে অভিযোগ তুলেছেন মোদি, সেগুলিকে ‘ভুল’ বলে প্রিয়াঙ্কা বলেন, “আপনারা যদি নেহরুকে নিয়েই আলোচনা করতে চান, তাহলে এক কাজ করুন, আলোচনার জন্য সময় বের করুন, তাঁকে যত অপমান করার করুন, তর্ক করুন, তারপর বিষয়টি নিয়ে আলোচনা বন্ধ করুন।”

একইসঙ্গে এদিন ‘বন্দেমাতরম’ প্রসঙ্গে আলোচনা নিয়েই প্রশ্ন তোলেন। প্রিয়াঙ্কা বলেন, “বন্দেমাতরম নিয়ে তর্কবিতর্ক চলছে, অথচ আসল সমস্যা নিয়ে কথা হচ্ছে না। দেশের মানুষ শান্তিতে নেই। একগুচ্ছ সমস্যা চারিদিকে। আর এদিকে সরকার সেই সমস্যা নিয়ে কথাই বলছে না। এই সরকার বর্তমান ও ভবিষ্যত নিয়ে আলোচনা না করে, অতীত নিয়ে আলোচনায় ব্যস্ত।”